Title: Mestské zastupiteľstvo v Žiline na základe §6 a §11 zákona č 369/90 Zb
Author: Ing. Radoslav Cech
Last saved by: Chvastek

Mesto Žilina na základe § 27 odst.2 zákona NR SR číslo 303/1995 Z.z., o rozpočtových pravidlách v znení neskorších predpisov vydáva všeobecne záväzné
Nariadenie
o podmienkach poskytnutia a použitia dotácie a návratných finančných výpomocí pre mestskú verejnú dopravu v meste Žilina

č. 1/2000

ČI. l

Úvodné ustanovenia

Účelom tohto nariadenia je upraviť postup pri poskytovaní dotácii a návratných finančných výpomoci pre organizáciu zabezpečujúcu mestskú verejnú dopravu vykonávajúcu činnosť na území mesta Žilina

Čl. 2

Všeobecné podmienky

Dotácie    a návratné    finančné    výpomoci    možno    poskytnúť    právnickej    osobe vykonávajúcej mestskú verejnú dopravu ak:
-	nie je v likvidácii
-	nebolo vyhlásené konkurzné konanie

ČI. 3

Poskytnutie dotácii a návratných finančných výpomocí

1.	Dotácie a návratné finančné výpomoci sa poskytujú pre Mestskú verejnú dopravu z rozpočtu mesta a to:
-	dotácia na bežné výdavky
-	dotácia na kapitálové výdavky
2.	Dotácie sú poskytované z finančných prostriedkov účelovo určených:
1.	zo štátneho rozpočtu SR schválených zákonom na príslušný rok
2.	z vlastných zdrojov rozpočtu mesta Žiliny
3.	V zmysle zákona č.303/1995 Z.z., o rozpočtových pravidlách v znení neskorších predpisov je povinnosť prevádzkovateľa poskytnuté prostriedky zo štátneho rozpočtu viesť na samostatnom bankovom účte a výnosy z týchto prostriedkov odviesť 2x ročne (k 10. júlu bežného roka a k l0. januáru nasledujúceho roka) na účet príslušného daňového úradu.

Finančné prostriedky z vlastných zdrojov rozpočtu mesta sú poskytované na bežný účet prevádzkovateľa.

4.	Dotácie a návratné finančné výpomoci sa poskytujú na financovanie mestskej verejnej dopravy na základe:
-	zmluvy o organizácii prevádzky a finančnom zabezpečení mestskej verejnej dopravy medzi mestom Žilina a prevádzkovateľom
-	na základe žiadosti prevádzkovateľa o návratnú finančnú výpomoc, ktorá presne špecifikuje predmet, na ktorý sa finančná výpomoc má poskytnúť, jej rozsah, časové použitie, podmienky ručenia a návratnosti finančnej výpomoci na základe zmluvy o návratnej finančnej výpomoci medzi mestom Žilina a prevádzkovateľom
-	zmluvy o organizácii prevádzky a finančnom zabezpečení mestskej verejnej dopravy a zmluvy o návratnej finančnej výpomoci sú uzatvorené písomne, ktoré za mesto podpisuje primátor.

ČI. 4

Účel a časové použitie dotácii

1.	Dotácia na bežné výdavky je účelovo určená na krytie prevádzkových nákladov mestskej verejnej dopravy a môže byť použitá na určený okruh potrieb. Tento sa každoročne vymedzuje mesto Žilina a písomne oznámi prevádzkovateľovi na základe záväzného limitu dotácii MF SR na príslušný rok osobitným písomným usmernením.
2.	Dotácia na kapitálové výdavky je účelovo menovite určená na krytie potrieb súvisiacich najmä s obstaraním vozového parku mestskej verejnej dopravy.
3.	Rozpočtové prostriedky môžu byť použité iba v bežnom kalendárnom roku a po skončení roka podliehajú zúčtovaniu
-	so štátnym rozpočtom SR
-	s rozpočtom mesta Žiliny

ČI. 5

Spoločné a záverečné ustanovenia

1.	Mestské zastupiteľstvo v Žiline schvaľuje:
-	rozsah finančných prostriedkov určených na dotácie pre mestskú verejnú dopravu každoročne
-	návratnú finančnú výpomoc pre mestskú verejnú dopravu podľa potreby.
2.	Všeobecne záväzné nariadenie mesta schválilo Mestské zastupiteľstvo v Žiline dňa 9.marca 2000. Nadobúda účinnosť 15-tym dňom od zverejnenia na úradnej tabuli mesta, t.j. 25.marca 2000.

Ing. Ján Slota v.r.
primátor mesta Žilina